Zane Daudziņa
Zane Daudziņa (dzimusi Zane Goba 1967. gada 6. novembrī) ir latviešu teātra un kino aktrise, runas pedagoģe, Latvijas Kultūras akadēmijas docente un TV raidījumu vadītāja. Latvijas Universitātē ieguvusi augstāko izglītību latviešu valodas un literatūras specialitātē. Latvijas Kultūras akadēmijā ieguvusi maģistra grādu skatuves runas pedagoģijas specialitātē. Šobrīd strādā arī par runas konsultanti un docenti Latvijas Kultūras akadēmijā. 2017. gadā beigusi mākslas doktorantūras studijas. Runas apmācībās darbojas ar cilvēka psihofiziku, ķermeņa ietekmi uz balsi un otrādi, pievēršot uzmanību tam, kā psiholoģiskie un fiziskie procesi ietekmē pārliecību publiskās runas laikā. Runas skolā vada praktisko kursu "Balss, dikcija, rezonatori", kur strādā ar Arnolda Liniņa dikcijas tabulu, Jerži Grotovska fiksētās lepošanas metodēm, strādā ar asociatīvās domāšanas attīstības vingrinājumiem. Ir zināma ar savām lomām seriālos "Neprāta cena" un "UgunsGrēks", kā arī filmās "Pērku jūsu vīru!" un "Augstuma robeža". Kopš 2017. gada vada LTV1 šovu "Kurš ir kurš?". Precējusies ar aktieri Vili Daudziņu, abiem ir 2 bērni.